ב' אלול תשע"ו

5 ספטמבר 2016

לכבוד

הורי תלמידי כיתות ח'

שלום רב,

**הנדון: פעילות של"ח בשנה"ל תשע"ו**

של"ח (שדה, לאום, חברה וידיעת הארץ) הינו תחום חינוכי-לימודי, המרכז את מכלול הפעילות החינוכית להכרת הארץ ואהבת המולדת שמתקיימת בבית הספר. לשם כך התחום מקיים מגוון פעולות בשדה, המפגישות את הנוער עם תבנית נוף מולדתו. פעולות השדה משולבות עם פעולות בכיתה, כך שחוויות השדה הופכת לחלק מתהליך חינוכי מתמשך במסגרת בית הספר. המטרה היא להביא את התלמידים לידי הכרת הארץ, בדרך שתחזק את אהבת המולדת ותצמיח אזרח ישראלי פעיל ומעורב.

במסגרת התכנית מתוכננים 5 ימי שדה, ומסע בן יומיים.

להלן מסלולי ימי השדה: פארק אדמית ומערת קשת, נחל נעמן ושמורת עין אפק, נהריה עירי, עבודה תורמת בכרמל בשיתוף עם הקק"ל, גן ארכיאולוגי ונחל געתון,

30-31/10 - מסע לגלבוע ולגליל התחתון.

פעילות השל"ח הינה חלק בלתי נפרד מהמערכת הלימודית של בית הספר ועל כן **חלה חובת השתתפות בה**

כללי ההתנהגות וההתנהלות בפעילויות אלו הינם ע"פ הכללים המחייבים בתקנון ביה"ס וע"פ ההוראות הניתנות בשטח. תלמיד שלא יעמוד בכללי ההתנהגות הנדרשים , לא יוכל לקחת חלק בימי השדה הבאים ובמסע השנתי.

מלבד החשיבות הערכית חינוכית, מהווים ימי השדה מרכיב חשוב בציון התלמיד במקצוע השל"ח

**ציוד חובה לימי שדה:** תלבושת בי"ס, כובע, 1.5 ליטר מים, נעליים סגורות נוחות להליכה

מצ"ב ספח אישור והצהרת בריאות לילדיכם אנא מלאו אותו ושלחו עם בנכם/בתכם

בברכת שנת לימודים פוריה

עידית שלו אבידור, חביבה לוי

מרכזת השל"ח והטיולים מנהלת השכבה

וצוות מורי השל"ח

**- ספח אישור -**

תאריך: \_\_\_\_\_\_\_\_\_\_\_\_

לכבוד

מורה השל"ח \_\_\_\_\_\_\_\_\_\_\_\_\_\_\_\_\_\_

קראתי את החוזר המצ"ב והריני מאשר/ת יציאת בני/בתי לימי השדה במהלך שנת הלימודים תשע"ו ע"פ הפירוט המופיע בחוזר המצורף.

**נא לסמן במשבצת המתאימה:**

לבני /בתי אין מגבלה בריאותית המונעת השתתפותו/השתתפותה בפעילות זו.

לבני/ בתי יש מגבלה בריאותית המגבילה או מונעת השתתפותו/השתתפותה בימי

השדה. פרט: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (נא לצרף אישור רפואי)

שם התלמיד/ה:\_\_\_\_\_\_\_\_\_\_\_\_

כיתה :\_\_\_\_\_\_\_\_

שם ההורה :\_\_\_\_\_\_\_\_\_\_\_\_\_\_\_\_\_\_\_\_ חתימת הורה:\_\_\_\_\_\_\_\_\_\_\_\_\_\_\_\_\_\_\_

נייד אמא:\_\_\_\_\_\_\_\_\_\_\_\_\_\_\_\_\_\_\_ נייד אבא:\_\_\_\_\_\_\_\_\_\_\_\_\_\_\_\_\_\_\_\_\_\_

נייד תלמיד/ה:\_\_\_\_\_\_\_\_\_\_\_\_\_\_\_\_\_\_\_\_\_\_